CELEX: 32013D0704
Language: sk
Date: 2013-11-19 00:00:00
Title: 2013/704/EÚ: Vykonávacie rozhodnutie Rady z  19. novembra 2013 , ktorým sa schvaľuje aktualizácia programu makroekonomických úprav Portugalska

3.12.2013   
            
            
               SK
            
            
               Úradný vestník Európskej únie
            
            
               L 322/38
            
         VYKONÁVACIE ROZHODNUTIE RADY
   z 19. novembra 2013,
   ktorým sa schvaľuje aktualizácia programu makroekonomických úprav Portugalska
   (2013/704/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 472/2013 z 21. mája 2013 o sprísnení hospodárskeho a rozpočtového dohľadu nad členskými štátmi v eurozóne, ktoré majú závažné ťažkosti v súvislosti so svojou finančnou stabilitou, alebo im takéto ťažkosti hrozia (1), a najmä na jeho článok 7 ods. 5,
   so zreteľom na návrh Európskej komisie,
   keďže:
   
               (1)
            
            
               Nariadenie (EÚ) č. 472/2013 sa uplatňuje na členské štáty, ktoré sú v čase jeho nadobudnutia účinnosti už príjemcami finančnej pomoci, vrátane pomoci z európskeho finančného stabilizačného mechanizmu (EFSM) a/alebo Európskeho nástroja finančnej stability (ENFS).
            
         
               (2)
            
            
               V nariadení (EÚ) č. 472/2013 sa stanovujú pravidlá schvaľovania programov makroekonomických úprav pre členské štáty, ktoré sú príjemcami takejto finančnej pomoci, ktoré je potrebné uplatňovať v súlade s ustanoveniami nariadenia Rady (EÚ) č. 407/2010 (2), v prípade, keď dotknutý členský štát prijíma pomoc zároveň z EFSM a iných zdrojov.
            
         
               (3)
            
            
               Portugalsku bola poskytnutá finančná pomoc z EFSM, a to vykonávacím rozhodnutím Rady 2011/344/EÚ (3), aj z ENFS.
            
         
               (4)
            
            
               V snahe o konzistentnosť by sa malo schválenie aktualizácie programu makroekonomických úprav Portugalska na základe nariadenia (EÚ) č. 472/2013 vykonať odkazom na príslušné ustanovenia vykonávacieho rozhodnutia 2011/344/EÚ.
            
         
               (5)
            
            
               V súlade s článkom 3 ods. 10 vykonávacieho rozhodnutia 2011/344/EÚ Komisia spolu s Medzinárodným menovým fondom a v spolupráci s Európskou centrálnou bankou uskutočnila kombinované ôsme a deviate prehodnotenie s cieľom posúdiť pokrok, ktorý portugalské orgány dosiahli pri vykonávaní dohodnutých opatrení v rámci programu makroekonomických úprav, ako aj ich účinnosť a hospodársky a sociálny vplyv. Z uvedeného prehodnotenia vyplynula potreba vykonať v existujúcom programe makroekonomických úprav niektoré zmeny.
            
         
               (6)
            
            
               Tieto zmeny sa uvádzajú v príslušných ustanoveniach vykonávacieho rozhodnutia 2011/344/EÚ zmeneného vykonávacím rozhodnutím Rady 2013/703/EÚ z 19. novembra 2013, ktorým sa mení vykonávacie rozhodnutie 2011/344/EÚ o poskytnutí finančnej pomoci Únie Portugalsku (4),
            
         PRIJALA TOTO ROZHODNUTIE:
   Článok 1
   Opatrenia stanovené v článku 3 ods. 7 až 9 vykonávacieho rozhodnutia 2011/344/EÚ, ktoré má Portugalsko prijať ako súčasť svojho programu makroekonomických úprav, sa týmto schvaľujú.
   Článok 2
   Toto rozhodnutie nadobúda účinnosť dňom jeho oznámenia.
   Článok 3
   Toto rozhodnutie je určené Portugalskej republike.
   
      V Bruseli 19. novembra 2013
      
         
            Za Radu
         
         
            predseda
         
         L. LINKEVIČIUS
      
   
   
      (1)  Ú. v. EÚ L 140, 27.5.2013, s. 1.
   
      (2)  Nariadenie Rady (EÚ) č. 407/2010 z 11. mája 2010, ktorým sa zriaďuje európsky finančný stabilizačný mechanizmus (Ú. v. EÚ L 118, 12.5.2010, s. 1).
   
      (3)  Vykonávacie rozhodnutie Rady 2011/344/EÚ zo 17. mája 2011 o poskytnutí finančnej pomoci Únie Portugalsku (Ú. v. EÚ L 159, 17.6.2011, s. 88).
   
      (4)  Pozri stranu 31 tohto úradného vestníka.